Μείναμε εξαιρετικά ικανοποιημένοι από τη διαμονή μας στο διαμέρισμα. Η επικοινωνία ήταν άμεση και οι hosts μας βοήθησαν σε ό,τι χρειαστήκαμε.
Φτάνοντας στο διαμέρισμα η Κατερίνα μας περίμενε με κεράσματα (π.χ. φρέσκα φρούτα) για να μας καλωσορίσει.
Η τοποθεσία ήταν ιδανική καθώς το διαμέρισμα βρίσκεται κοντά στην παλιά πόλη (απόσταση που άνετα περπατιέται) αλλά όχι τόσο κοντά ώστε να έχει φασαρία.
Αν και δεν έχει δικό του parking, τις περισσότερες φορές ήταν εύκολο να βρούμε χώρο στάθμευσης σε μικρή απόσταση.
Αν και το διαμέρισμα δεν είναι πολύ μεγάλο από την άποψη των τετραγωνικών, η διαρρύθμιση είναι τέτοια που, αν και ήμασταν 4 άτομα, δε νιώσαμε ούτε στιγμή να μας "πνίγει".
Το διαμέρισμα είχε πολλά extras που μας φάνηκαν ιδιαίτερα χρήσιμα όπως το πλυντήριο, το σίδερο και οι πετσέτες για την παραλία. Για μένα προσωπικά, ωστόσο, το μεγαλύτερο extra ήταν η απόλαυση του ηλιοβασιλέματος από μπαλκόνι.
Αν έψαχνα να βρω κάτι αρνητικό, ίσως να ήταν μόνο πως δεν υπάρχει ασανσέρ και το ανέβασμα των αποσκευών από τη σκάλα ήταν λίγο κουραστικό, όμως σίγουρα αυτό δεν αποτελεί λόγο για να μην επισκεφθούμε το κατάλυμα ξανά.
Ευχαριστούμε για όλα :)